Legal Document

Category: 3

Text:
18. ΝΟΜΟΘΕΤ. ΔΙΑΤΑΓΜΑ υπ' αριθ. 221 της 7/7 Δεκ. 1974 (ΦΕΚ Α' 368) (Διόρθ. Ημαρτ. εν ΦΕΚ Α' 7 της 23 Ιαν.  1975) Περί αντικαταστάσεως διατάξεών τινων και συμπληρώσεως του Ν.Δ. 203/1969 "περί παραχωρήσεως ή εκμισθώσεως εποικιστικών εκτάσεων επί τω σκοπώ της περιφερειακής βιομηχανικής αναπτύξεως".  Παραχώρησις εποικιστικών εκτάσεων Άρθρ.1.-(Αντικαθίσταται αφ' ης ίσχυσεν, το άρθρ. 1 Ν.Δ. 203/1969, ανωτ. αριθ. 9). Γενόμεναι παραχωρήσεις Άρθρ.2.-1.Αι διατάξεις του άρθρ.1 του Ν.Δ. 203/1969, ως αντικαθίστανται δια του άρθρ.1 του παρόντος, έχουν εφαρμογήν και επί των δια της υπ' αριθ. 50/1966 πράξεως του Υπουργικού Συμβουλίου, κυρωθείσης υπό του άρθρ. 3 του ρηθέντος Ν.Δ/τος, γενομένων παραχωρήσεων. 2.Αι μέχρι της δημοσιεύσεως του παρόντος γενόμεναι κατά τας διατάξεις της παρ. 5 του άρθρ.1 του Ν.Δ. 203/1969 παραχωρήσεις, προς την Ε.Τ.Β.Α. ή εις εταιρείας των οποίων τας μετοχάς κατέχει αύτη κατά πλειοψηφίαν, διέπονται υπό των διατάξεων της παραγράφου ταύτης. Εκμίσθωσις εποικιστικών εκτάσεων Άρθρ.3.-(Αντικαθίσταται το άρθρ. 2 Ν.Δ. 203/1969, ανωτ. αριθ. 9). Παραχώρησις ή εκμίσθωσις Κοινοτικών εκτάσεων Άρθρ.4.-1.Επιτρέπεται η παρά των Δήμων και Κοινοτήτων απ' ευθείας και άνευ δημοπρασίας εκποίησις ή εκμίσθωσις ανηκουσών εις τούτους εκτάσεων δια τους εν άρθρ.1 και 3 του παρόντος σκοπούς, κατόπιν αποφάσεως του οικείου δημοτικού ή κοινοτικού Συμβουλίου εγκρινομένης δια κοινής αποφάσεως του Υπουργού Εσωτερικών και των εν τοις ειρημένοις άρθροις Υπουργών, μετά προηγουμένην έκθεσιν του αρμοδίου Οικονομικού Εφόρου ή Δασάρχου, κατά περίπτωσιν, περί μη υπάρξεως δικαιωμάτων κυριότητος του Δημοσίου, επί των εν λόγω εκτάσεων. 2.Η εκποίησις ή εκμίσθωσις των ως είρηται εκτάσεων, τελεί υπό τους όρους, προϋποθέσεις και περιορισμούς των εν άρθρ. 1 και 3 του παρόντος οριζομένων, συμμετέχοντος ως μέλους εις τας υπό των διατάξεων τούτων οριζομένας Επιτροπάς και του Δημάρχου ή Προέδρου του οικείου Δήμου ή Κοινότητος. Ο Υπουργός Εσωτερικών συμπράττει και επί πάσης κατά τας ρηθείσας διατάξεις προβλεπομένης υπουργικής αποφάσεως. 3.Της ανωτέρω ρυθμίσεως εξαιρούνται:α)Τα υψηλά κοινοτικά δάση, περί ων το άρθρ. 1 παρ. 1 του Δασικού Κώδικος, β)τα παραχωρηθέντα εις τας Κοινότητας δάση βάσει των άρθρ. 3 και 41 του αυτού Κώδικος και γ)τα προστατευτικά Κοινοτικά δάση και αι αναδασωτέαι Κοινοτικαί εκτάσεις. Παραχώρησις ή εκμίσθωσις δημοσίων εκτάσεων Άρθρ.5.-1.Αι διατάξεις των άρθρ.1 και 3 του παρόντος ισχύουν και επί των τελουσών υπό την διοίκησιν της Διευθύνσεως Δημοσίων Κτημάτων του Υπουργείου Οικονομικών, αγροτικών εκτάσεων, απεχουσών πλέον του ενός χιλιομέτρου από της θαλάσσης και μη αναγκαιουσών δια την κάλυψιν κρατικών εν γένει αναγκών, προκειμένης παραχωρήσεως ή εκμισθώσεως τούτων προς ίδρυσιν ή επέκτασιν κτηνοτροφικών εκμεταλλεύσεων ή μονάδων προς συγκέντρωσιν και διάθεσιν βοοειδών καταλλήλων δι' αναπαραγωγήν παρά φορέων παρεμβάσεως. 2.Τηρουμένων των εν ταις ως άνω διατάξεσι οριζομένων, η μεν παραχώρησις των εκτάσεων τούτων χωρεί δια κοινής αποφάσεως των Υπουργών Συντονισμού, Γεωργίας, Βιομηχανίας και Οικονομικών, η δε εκμίσθωσις δια κοινής αποφάσεως των Υπουργών Οικονομικών και Γεωργίας, συμπράττοντος του Υπουργού Οικονομικών και επί πάσης κατά τας ειρημένας διατάξεις προβλεπομένης Υπουργικής αποφάσεως. Το οφειλόμενον τίμημα ή μίσθωμα καταβάλλεται υπέρ του Δημοσίου και κατατίθεται εις τον δια του άρθρ. 1 του Ν.Δ. 1154/1972 συσταθέντα ειδικόν παρά τη Τραπέζη της Ελλάδος λογαριασμόν υπό τον τίτλον «Ελληνικόν Δημόσιον-Κατάθεσις τιμήματος εκποιουμένων δημοσίων κτημάτων», επί παραχωρήσεως δε της εκτάσεως, το οικείον παραχωρητήριον εκδίδεται παρά της Διευθύνσεως Δημοσίων Κτημάτων του Υπουργείου Οικονομικών. Παραχώρησις εκτάσεων δι' ανέγερσιν σταβλικών εγκαταστάσεων κλπ. Άρθρ.6.-1.Εις κτηνοτρόφους ή γεωργοκτηνοτρόφους έχοντας τας συναφείς εγκαταστάσεις των εις κατωκημένας περιοχάς και υποχρεωθέντας να απομακρύνουν ταύτας εξ αυτών δια λόγους δημοσίας υγείας, ως και εις τοιούτους έχοντας ανάγκην αγροτικών εκτάσεων, προς ανέγερσιν σταβλικών εγκαταστάσεων, δύναται, δι' αποφάσεως του οικείου Νομάρχου, να παραχωρώνται επί τιμήματι εκτάσεις μέχρι 5 στρεμμάτων μη δασικαί δημόσιαι ή κοινόχρηστοι εποικιστικαί τοιαύται,απέχουσαι πλέον του ενός χιλιομέτρου από της θαλάσσης και μη έχουσαι οικοπεδικήν ή τουριστικήν αξίαν. (Αντί για τη σελ. 86,21) Σελ. 86,21(α) Τεύχος 1403 Σελ. 85 - 573 Κίνητρα Ιδιωτικών Επενδύσεων στην Περιφέρεια 13.Γ.β.18 2.Η περί παραχωρήσεως απόφασις του οικείου Νομάρχου εκδίδεται μετά την προηγουμένην γνωμοδότησιν τριμελούς επιτροπής, αποτελουμένης εκ των Προϊσταμένου της Υπηρεσίας Γεωργίας, Οικονομικού Εφόρου και Δασάρχου ή των νομίμων αναπληρωτών των, περί της υφισταμένης ανάγκης παραχωρήσεως, της τρεχούσης αξίας της παραχωρουμένης εκτάσεως και της καταλληλότητος αυτής δι' ον σκοπόν προορίζεται. 3.Εις την περί παραχωρήσεως απόφασιν του οικείου Νομάρχου καθορίζονται και οι όροι της εκμεταλλεύσεως της παραχωρουμένης εκτάσεως, η παράβασις των οποίων συνεπάγεται την έκπτωσιν του παραχωρησιούχου ή του εξ αυτού έλκοντος δικαιώματα εκ της παραχωρουμένης εκτάσεως, κηρυσσομένην δι' αποφάσεως του Νομάρχου υποκειμένης εις μεταγραφήν, εφαρμοζομένων, ως προς το καταβληθέν τίμημα και τα εν τη εκτάσει ανεγερθέντα κτίσματα, των εν τη παρ. 3 του άρθρ. 1 του παρόντος οριζομένων. 4.Το καταβλητέον τίμημα καθορίζεται, εις το 1/2 της τρεχούσης αξίας των γαιών. 5.Μετά την υπό του δικαιούχου καταβολήν του τιμήματος, ενεργουμένης εφ' άπαξ, εκδίδεται ή περί παραχωρήσεως απόφασις του οικείου Νομάρχου, εν η μνημονεύεται και ο αριθμός του οικείου τριπλοτύπου εισπράξεως του δημοσίου ταμείου. Η απόφασις αύτη αποτελεί μεταγραπτέον τίτλον κυριότητος. Από της μεταγραφής μεταβιβάζεται η κυριότης της παραχωρουμένης εκτάσεως. 6.Αι μέχρι σήμερον χωρήσασαι παραχωρήσεις δημοσίων επικοικιστικών εκτάσεων μέχρι 5 στρεμμάτων παρά Νομαρχών επί τω ως άνω σκοπώ, θεωρούνται ως νομίμως γενόμεναι, κατά τα λοιπά εχουσών εφαρμογήν, επί των παραχωρήσεων τούτων, των διατάξεων του παρόντος άρθρου. Οι Επιτροπές Παραχωρήσεως Κοινοχρήστων Επικοιστικών Εκτάσεων για ανέγερση σταβλικών εγκαταστάσεων, που προβλέπονταν από τις διατάξεις του άνω άρθρ. 6 καταργήθηκαν από την παρ. 9 άρθρ. 6 (Κεφάλαιο Δ΄) της 3931.55/22-23 Σεπτ. 1992 (ΦΕΚ Β΄579) (Διορθ. σφαλμ. στο ΦΕΚ Β΄271/21 Απρ. 1993) Απόφασης Υπουργών Προεδρίας της Κυβέρνησης, Γεωργίας και Οικονομικών, Τομ. 16 σελ. 50,428). 7.Επιτρέπεται η παρά των Δήμων και Κοινοτήτων απευθείας και άνευ δημοπρασίας εκποίησις επί τη τρεχούση αξία, ανηκουσών εις τούτους εκτάσεων μη εχουσών οικοπεδικήν ή  Σελ.  86,22(α) Τεύχος 1403 Σελ. 86 τουριστικήν αξίαν δια τους εν παρ. 1 του παρόντος σκοπούς, κατόπιν αποφάσεως του οικείου δημοτικού ή κοινοτικού Συμβουλίου εγκρινομένης υπό του Νομάρχου μετά προηγουμένην βεβαίωσιν του αρμοδίου Εφόρου ή Δασάρχου κατά περίπτωσιν περί ανυπαρξίας δικαιωμάτων κυριότητος του Δημοσίου επί των εν λόγω εκτάσεων, τηρουμένων κατά τα λοιπά των εν ταις ηγουμένοις παραγράφοις οριζομένων. Άρθρ.7.-Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως.